Недуго након склапања мира Римљани су натерали Филипа да повуче своју војску из Илирије. Македонски краљ је заузврат покушао да прошири свој утицај на рачун грчких градова. Међутим, Хелени су се обратили за помоћ Риму који је од Филипа затражио да прихвати римски протекторат. Када је краљ одбио ултиматум, сенат је објавио ткз Други македонски рат (200—196) Филипу V. Рат је решен у чувеној бици код Киноскефала у Тесалији 197. године у којој су римске легије, предвођене Титом Квинкцијем Фламинином поразиле стару македонску фалангу. Након тога Фламинин је у Коринту 196. прогласио ослобођење Хеладе иако су сада грчки градови, иако слободни од македонског утицаја, постали клијенти Рима.